## L’Institut Valencià de Cultura presenta en l’Auditori de Castelló al pianista luxemburgués Francesco Tristano Schlime

*** Interpretarà el programa *Bach and beyond*, amb una aproximació contemporània al repertori clàssic
* El concert tindrà lloc el dissabte 14 de desembre, a les 19:00 hores, en la sala de cambra de l’Auditori de Castelló**

L’Institut Valencià de Cultura (IVC) presenta en l’Auditori de Castelló el concert del reconegut pianista i compositor luxemburgués Francesco Tristano Schlime, que tindrà lloc el dissabte 14 de desembre, a les 19:00 hores, en la sala de cambra M. Babiloni.

Tristano arriba a Castelló de la Plana amb la seua proposta de música clàssica i experimental en l’única parada de la seua gira a Espanya. El programa *Bach and beyond* proposa tres formes contemporànies d’acostar-se a la música de Bach: original, transcripció i remescla. En este, l’artista conjuga en el seu espectacle el piano i l’electrònica i aporta una visió d’avantguarda al repertori clàssic.

D’altra banda, esta setmana l’Auditori de Castelló acull també altres propostes musicals, com l’espectacle *La música de les paraules*, del pianista valencià Antonio Galera juntament amb el poeta Vicente Gallego, que es posarà en escena el dijous 12 de desembre a les 19:30 hores.

Així mateix, el diumenge 15 de desembre, en horari matinal, tindrà lloc el concert de l’Agrupació Filharmònica Borrianenca, una de les bandes amb més llarga trajectòria en el nostre territori.

Les entrades per als espectacles de l’Auditori de Castelló es troben a la venda en [taquilles IVC](https://ivc.gva.es/val/escena-val/programacio-escena/francesco-tristano-schlime-v).

Fecha: 11/12/2024